Ehdotus EUROOPAN PARLAMENTIN JA NEUVOSTON PÄÄTÖS tiettyjen vapauden, turvallisuuden ja oikeuden aluetta koskevien säädösten kumoamisesta /* COM/2014/0713 final - 2014/0337 (COD) */





PERUSTELUT 1. EHDOTUKSEN TAUSTA EU:n säännöstön ajantasaisuuden ja tarkoituksenmukaisuuden varmistaminen on ensisijaisen tärkeä asia komissiolle. Jo paremmasta lainsäädännöstä 16. joulukuuta 2003 tehdyssä toimielinten välisessä sopimuksessa[1] Euroopan parlamentti, neuvosto ja komissio sopivat, että Euroopan unionin lainsäädännön määrää olisi vähennettävä kumoamalla säädöksiä, joita ei enää sovelleta. Tällaiset säädökset olisi poistettava Euroopan unionin säännöstöstä avoimuuden lisäämiseksi ja paremman oikeusvarmuuden takaamiseksi kaikille kansalaisille ja kaikille jäsenvaltioille. Tämä on komission noudattaman sääntelyn toimivuutta koskevan politiikan mukaista. Kesäkuussa 2014 antamassaan tiedonannossa ”Sääntelyn toimivuutta ja tuloksellisuutta koskeva ohjelma (REFIT): Tilanne ja näkymät”[2] komissio totesi tarkastelevansa unionin säännöstöä poliisiyhteistyön ja rikosasioita koskevan oikeudellisen yhteistyön osalta niiden säädösten määrittämiseksi, jotka voitaisiin kumota perussopimuksissa määrätyn siirtymäkauden päättymisen yhteydessä. Komissio on nyt saanut päätökseen arviointinsa, joka koski vapauden, turvallisuuden ja oikeuden alueeseen liittyviä säädöksiä, aiemman kolmannen pilarin säännöstö mukaan lukien. Tiettyjen viime vuosikymmenten aikana annettujen säädösten kaikki oikeusvaikutukset ovat lakanneet. Niistä on tullut tarpeettomia väliaikaisen luonteensa vuoksi tai siitä syystä, että niiden sisältö on korvattu myöhemmin annetuin säädöksin. Oikeusvarmuuden vuoksi komissio ehdottaa, että Euroopan parlamentti ja neuvosto kumoavat tässä ehdotuksessa tarkoitetut toimenpiteet. I. Toimeenpanevan komitean päätös SCH/Com-ex (95) PV 1 rev[3] koski erityistilannetta, jossa Portugali pyysi mahdollisuutta ennalta kuulemiseen indonesialaisten viisuminhakijoiden osalta. Tämä päätös on menettänyt merkityksensä, koska asetuksessa (EY) N:o 810/2009[4] (viisumisäännöstö) ja asetuksessa (EY) N:o 767/2008[5] (VIS-asetus) annettiin uudet säännöt muiden jäsenvaltioiden ennalta kuulemisesta. II. Toimeenpanevan komitean päätös SCH/Com-ex (95) 21[6] koskee Schengen-valtioiden velvollisuutta vaihtaa tilastotietoja Schengen-sihteeristön avustuksella, jotta maahanmuuton seurantaa ulkorajoilla voitaisiin tehostaa. Tämä päätös on menettänyt merkityksensä, koska neuvoston asetuksella (EY) N:o 2007/2004[7] Frontex-virastolle annettiin tehtäväksi tehdä ulkorajoilla esiintyviä riskejä koskevia riskianalyysejä ja kehittää ja ylläpitää tällaisten tietojen vaihtamisen mahdollistavia tietojärjestelmiä, mukaan lukien päätöksessä 2005/267/EY[8] perustettu tieto- ja koordinointiverkosto ja asetuksessa (EU) N:o 1052/2013[9] perustettu Euroopan rajavalvontajärjestelmä. III. Toimeenpanevan komitean päätöksessä SCH/Com-ex (96) 13 rev 1[10] vahvistettiin edustavien ja edustettujen valtioiden oikeudet ja velvollisuudet siltä osin kuin on kyse Schengen-viisumien myöntämisestä muissa kuin sopimusvaltioissa, joissa kaikilla Schengen-valtioilla ei ole edustustoa. Tämä päätös on menettänyt merkityksensä asetuksen (EY) N:o 810/2009[11] voimaantulon jälkeen, sillä kyseisessä asetuksessa vahvistetaan uudet edustusjärjestelyjä koskevat säännöt sellaisia tilanteita varten, joissa jäsenvaltio sopii edustavansa toista jäsenvaltiota hakemusten käsittelyssä ja viisumien myöntämisessä kyseisen jäsenvaltion puolesta. IV. Toimeenpanevan komitean päätöksessä SCH/Com-ex (97) 39 rev[12] vahvistettiin Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevat pääperiaatteet. Tämä päätös on menettänyt merkityksensä neuvoston asetuksen (EY) N:o 343/2003[13] ja komission asetuksen (EY) N:o 1560/2003[14] voimaantulon jälkeen, sillä kyseisissä asetuksissa säädetään niistä todisteista ja aihetodisteista, joiden avulla turvapaikkahakemuksen käsittelystä vastaava jäsenvaltio määritetään. V. Toimeenpanevan komitean päätöksessä SCH/Com-ex (98) 1 rev 2[15] säädettiin useista toimenpiteistä, joiden tarkoituksena oli tehostaa ulkorajoilla suoritettavia tarkastuksia. Tämä päätös on menettänyt merkityksensä sen jälkeen, kun voimaan tulivat asetus (EY) N:o 562/2006, jossa vahvistettiin uudet säännöt ulkorajoilla tehtäviä tarkastuksia varten, ja neuvoston asetus (EY) N:o 2007/2004, jossa Frontex-virastolle annettiin tehtäväksi helpottaa ulkorajavalvontaan liittyvien yhteisön toimenpiteiden soveltamista. VI. Toimeenpanevan komitean päätöksessä SCH/Com-ex (98) 18 rev[16] vahvistettiin menettely niitä tapauksia varten, joissa Schengen-valtioilla on vakavia ongelmia kulkulupatodistusten saamisessa laittomasti maassa oleskelevien kolmansien maiden kansalaisten takaisinottomenettelyä varten. Tämä päätös on menettänyt merkityksensä, koska EU:n alueella laittomasti oleskelevien kolmansien maiden kansalaisten palauttamiseen liittyvistä EU:n ulkopuolisen maan viranomaisten ja EU:n jäsenvaltioiden viranomaisten velvollisuuksista ja menettelyistä määrätään takaisinottosopimuksissa, joita EU tekee kolmansien maiden kanssa. VII. Toimeenpanevan komitean päätöksessä SCH/Com-ex (98) 21[17] hyväksyttiin joukko yhteisiä sääntöjä leimojen merkitsemisestä kaikkien viisuminhakijoiden passiin keinona estää samaa hakijaa jättämästä samanaikaisesti tai peräkkäin useita hakemuksia. Tämä päätös on menettänyt merkityksensä asetuksen (EY) N:o 810/2009 (viisumisäännöstö) voimaantulon seurauksena. VIII–IX. Toimeenpanevan komitean päätöksellä SCH/Com-ex (98) 37 def 2[18] otettiin käyttöön kokonaisvaltainen lähestymistapa laittoman maahanmuuton vastaisten toimenpiteiden tehostamiseksi. Toimenpiteet pantiin täytäntöön keskusryhmän päätöksellä SCH/C (98) 117[19]. Nämä päätökset ovat menettäneet merkityksensä sen jälkeen, kun voimaan tulivat asetus (EY) N:o 377/2004[20], jossa vahvistettiin yhteinen kehys maahanmuuttoalan yhteyshenkilöiden lähettämiselle kolmansiin maihin, asetus (EY) N:o 562/2006, jossa säädettiin ulkorajoilla suoritettavaa rajavalvontaa koskevista yhteisistä toimenpiteistä, ja neuvoston päätös 2009/371/YOS[21], jossa Europolille annettiin tietojenvaihtoon liittyviä erityistehtäviä. X. Toimeenpanevan komitean päätöksessä SCH/Com-ex (98) 59 rev[22] annettiin suuntaviivat asiakirjaneuvonantajien koordinoidusta käytöstä lento- ja laivaliikenteessä sekä jäsenvaltioiden konsulaattiedustustoissa tavoitteena vahvistaa laittoman maahanmuuton torjuntaa Schengen-alueella. Tämä päätös on menettänyt merkityksensä asetuksen (EY) N:o 377/2004 voimaantulon jälkeen, sillä kyseisessä asetuksessa vahvistetaan uudet säännöt yhteyshenkilöiden lähettämiselle kolmansiin maihin. XI. Toimeenpanevan komitean päätöksellä SCH/Com-ex (99) 7 rev 2[23] hyväksyttiin suunnitelma jäsenvaltioiden yhteyshenkilöiden vastavuoroisesta lähettämisestä neuvomaan ja avustamaan ulkorajojen valvontatehtävissä. Tämä päätös on menettänyt merkityksensä asetuksen (EY) N:o 562/2006 ja asetuksen (EY) N:o 2007/2004[24] voimaantulon jälkeen, sillä kyseisissä asetuksissa säädetään uudesta oikeudellisesta kehyksestä ulkorajavalvontaa koskevalle jäsenvaltioiden yhteistyölle, joka käsittää myös yhteyshenkilöiden lähettämisen. XII. Neuvoston asetuksessa (EY) N:o 189/2008[25] vahvistettiin tiettyjä SIS II -testejä koskevat eritelmät, jotta voitaisiin osoittaa, että SIS II:n keskusjärjestelmä, viestintäinfrastruktuuri ja SIS II:n keskusjärjestelmän ja kansallisten järjestelmien (N.SIS II) viestien välitys toimivat SIS II -säädöksissä määriteltyjen teknisten ja toiminnallisten vaatimusten mukaisesti. Kyseisen asetuksen oikeusvaikutukset lakkasivat, kun SIS II -järjestelmä otettiin käyttöön 9 päivänä huhtikuuta 2013. 3. EHDOTUKSEN OIKEUDELLINEN SISÄLTÖ Ehdotetun toimen lyhyt kuvaus Ehdotuksella kumotaan useita vanhentuneiksi todettuja säännöksiä, jotka koskevat vapauden, turvallisuuden ja oikeuden aluetta. Oikeusperusta Oikeusperusta yhteisestä viisumipolitiikasta 28 päivänä huhtikuuta 1995 tehdyn toimeenpanevan komitean päätöksen (SCH/Com-ex (95) PV 1 rev) kumoamiselle on Euroopan unionin toiminnasta tehdyn sopimuksen 77 artiklan 2 kohdan a alakohta. Oikeusperusta Schengen-valtioiden ulkorajoilla mahdollisesti ilmeneviä vaikeuksia koskevien tilastotietojen ja yksittäisten tietojen vaihtamisesta 20 päivänä joulukuuta 1995 tehdyn toimeenpanevan komitean päätöksen (SCH/Com-ex (95) 21) kumoamiselle on Euroopan unionin toiminnasta tehdyn sopimuksen 77 artiklan 2 kohdan d alakohta. Oikeusperusta Schengen-viisumien myöntämisestä Schengenin yleissopimuksen 30 artiklan 1 kohdan a alakohdan mukaisesti 27 päivänä kesäkuuta 1996 tehdyn toimeenpanevan komitean päätöksen (SCH/Com-ex (96) 13 rev 1) kumoamiselle on Euroopan unionin toiminnasta tehdyn sopimuksen 77 artiklan 2 kohdan a alakohta. Oikeusperusta Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevista pääperiaatteista 15 päivänä joulukuuta 1997 tehdyn toimeenpanevan komitean päätöksen (SCH/Com-ex (97) 39 rev) kumoamiselle on Euroopan unionin toiminnasta tehdyn sopimuksen 78 artiklan 2 kohdan e alakohta. Oikeusperusta perustettavasta task force -ryhmästä 21 päivänä huhtikuuta 1998 tehdyn toimeenpanevan komitean päätöksen (SCH/Com-ex (98) 1 rev 2) kumoamiselle on Euroopan unionin toiminnasta tehdyn sopimuksen 77 artiklan 2 kohdan b alakohta ja 79 artiklan 2 kohdan c ja d alakohta. Oikeusperusta niitä kolmansia maita koskevista toimenpiteistä, jotka aiheuttavat ongelmia henkilöiden poistamisen Schengen-alueelta mahdollistavien asiakirjojen myöntämisessä, 23 päivänä kesäkuuta 1998 tehdyn toimeenpanevan komitean päätöksen (SCH/Com-ex (98) 18 rev) kumoamiselle on Euroopan unionin toiminnasta tehdyn sopimuksen 78 artiklan 2 kohdan g alakohta. Oikeusperusta hakijoiden passin leimaamisesta viisumia haettaessa 23 päivänä kesäkuuta 1998 tehdyn toimeenpanevan komitean päätöksen (SCH/Com-ex (98) 21) kumoamiselle on Euroopan unionin toiminnasta tehdyn sopimuksen 77 artiklan 2 kohdan a alakohta. Oikeusperusta laittoman maahanmuuton vastaisten toimenpiteiden soveltamisesta 27 päivänä lokakuuta 1998 tehdyn toimeenpanevan komitean päätöksen (SCH/Com-ex (98) 37 def 2) kumoamiselle on Euroopan unionin toiminnasta tehdyn sopimuksen 77 artiklan 2 kohdan b alakohta ja 79 artiklan 2 kohdan c alakohta. Oikeusperusta toimenpiteistä laittoman maahanmuuton torjumiseksi 27 päivänä lokakuuta 1998 tehdyn keskusryhmän päätöksen (SCH/C (98) 117) kumoamiselle on Euroopan unionin toiminnasta tehdyn sopimuksen 77 artiklan 2 kohdan b alakohta ja 79 artiklan 2 kohdan c alakohta. Oikeusperusta asiakirjaneuvonantajien koordinoidusta käytöstä 16 päivänä joulukuuta 1998 tehdyn toimeenpanevan komitean päätöksen (SCH/Com-ex (98) 59 rev) kumoamiselle on Euroopan unionin toiminnasta tehdyn sopimuksen 79 artiklan 2 kohdan c alakohta. Oikeusperusta yhteyshenkilöistä 28 päivänä huhtikuuta 1999 tehdyn toimeenpanevan komitean päätöksen (SCH/Com-ex (99) 7 rev 2) kumoamiselle on Euroopan unionin toiminnasta tehdyn sopimuksen 87 artiklan 2 kohdan a alakohta. Oikeusperusta 18 päivänä helmikuuta 2008 annetun neuvoston asetuksen (EY) N:o 189/2008 kumoamiselle on Euroopan unionin toiminnasta tehdyn sopimuksen 77 artiklan 2 kohdan b alakohta. Toissijaisuus- ja suhteellisuusperiaatteet Tässä ehdotuksessa tarkoitetut toimenpiteet ovat vanhentuneita, koska niiden sisältö on korvattu myöhemmin annetuin säädöksin. Sen vuoksi on toissijaisuus- ja suhteellisuusperiaatteiden mukaista kumota ne. Unionin lainsäätäjän on tarpeen hyväksyä tätä varten tarvittavat toimenpiteet. Sääntelytavan valinta Ehdotettu sääntelytapa: Euroopan parlamentin ja neuvoston päätös. 4. TALOUSARVIOVAIKUTUKSET Ehdotuksella ei ole vaikutuksia talousarvioon. 2014/0337 (COD) Ehdotus EUROOPAN PARLAMENTIN JA NEUVOSTON PÄÄTÖS tiettyjen vapauden, turvallisuuden ja oikeuden aluetta koskevien säädösten kumoamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a, b ja d alakohdan, 78 artiklan 2 kohdan e ja g alakohdan, 79 artiklan 2 kohdan c ja d alakohdan sekä 87 artiklan 2 kohdan a alakohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, noudattavat tavallista lainsäätämisjärjestystä, sekä katsovat seuraavaa: (1) Unionin lainsäädännön avoimuuden lisääminen on olennainen osa unionin toimielinten soveltamaa paremman säädöskäytännön strategiaa. Sen vuoksi on aiheellista poistaa voimassa olevasta lainsäädännöstä tarpeettomiksi käyneet säädökset. (2) Tietyistä vapauden, turvallisuuden ja oikeuden aluetta koskevista säädöksistä on tullut tarpeettomia, koska niiden sisältö on korvattu myöhemmin annetuin säädöksin, vaikka niitä ei olekaan kumottu. (3) Toimeenpanevan komitean päätös SCH/Com-ex (95) PV 1 rev[26] koski erityistilannetta, jossa Portugali pyysi mahdollisuutta ennalta kuulemiseen indonesialaisten viisuminhakijoiden osalta. Tämä päätös on menettänyt merkityksensä asetuksen (EY) N:o 810/2009[27] ja asetuksen (EY) N:o 767/2008[28] voimaantulon jälkeen, sillä kyseisissä asetuksissa annettiin uudet säännöt muiden jäsenvaltioiden ennalta kuulemisesta viisumien myöntämisen yhteydessä. (4) Toimeenpanevan komitean päätöksessä SCH/Com-ex (95) 21[29] säädetään Schengen-valtioiden velvollisuudesta vaihtaa tilastotietoja, jotta maahanmuuton seurantaa ulkorajoilla voitaisiin tehostaa. Tämä päätös on menettänyt merkityksensä neuvoston asetuksen (EY) N:o 2007/2004[30] voimaantulon jälkeen, sillä kyseisellä asetuksella annettiin Frontex-virastolle tehtäväksi tehdä ulkorajoilla esiintyviä riskejä ja ulkorajojen nykytilaa koskevia riskianalyysejä ja kehittää ja ylläpitää tällaisten tietojen vaihtamisen mahdollistavia tietojärjestelmiä. (5) Toimeenpanevan komitean päätöksessä SCH/Com-ex (96) 13 rev 1[31] vahvistettiin edustavien ja edustettujen jäsenvaltioiden oikeudet ja velvollisuudet siltä osin kuin on kyse Schengen-viisumien myöntämisestä kolmansissa maissa, joissa kaikilla Schengen-valtioilla ei ole edustustoa. Tämä päätös on menettänyt merkityksensä asetuksen (EY) N:o 810/2009 voimaantulon jälkeen, sillä kyseisessä asetuksessa vahvistetaan uudet edustusjärjestelyjä koskevat säännöt sellaisia tilanteita varten, joissa jäsenvaltio sopii edustavansa toista jäsenvaltiota hakemusten käsittelyssä ja viisumien myöntämisessä kyseisen jäsenvaltion puolesta. (6) Toimeenpanevan komitean päätöksellä SCH/Com-ex (97) 39 rev[32] hyväksyttiin Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevat pääperiaatteet. Tämä päätös on menettänyt merkityksensä neuvoston asetuksen (EY) N:o 343/2003[33] ja komission asetuksen (EY) N:o 1560/2003[34] voimaantulon jälkeen, sillä kyseisissä asetuksissa säädetään niistä todisteista ja aihetodisteista, joiden avulla turvapaikkahakemuksen käsittelystä vastaava jäsenvaltio määritetään. (7) Toimeenpanevan komitean päätöksessä SCH/Com-ex (98) 1 rev 2[35] säädettiin useista toimenpiteistä, joiden tarkoituksena oli tehostaa ulkorajoilla suoritettavia tarkastuksia. Tämä päätös on menettänyt merkityksensä sen jälkeen, kun voimaan tulivat asetus (EY) N:o 562/2006[36], jossa vahvistettiin ulkorajojen ylittämistä koskevat säännöt, ja neuvoston asetus (EY) N:o 2007/2004, jossa Frontex-virastolle annettiin tehtäväksi helpottaa ulkorajavalvontaan liittyvien yhteisön toimenpiteiden soveltamista varmistamalla jäsenvaltioiden toimien yhteensovittaminen näiden toimenpiteiden täytäntöönpanossa. (8) Toimeenpanevan komitean päätöksessä SCH/Com-ex (98) 18 rev[37] vahvistettiin menettely niitä tapauksia varten, joissa Schengen-valtioilla on vakavia ongelmia kulkulupatodistusten saamisessa laittomasti maassa oleskelevien kolmansien maiden kansalaisten takaisinottomenettelyä varten, ja säädettiin lisäksi mahdollisuudesta tutkia unionin tasolla, olisiko kyseisten kolmansien maiden osalta tarvetta turvautua muihin, pakottavampiin keinoihin. Tämä päätös on menettänyt merkityksensä unionin tehtyä useiden kolmansien maiden kanssa takaisinottosopimuksia, joissa määrätään unionin alueella laittomasti oleskelevien kolmansien maiden kansalaisten palauttamiseen liittyvistä kolmannen maan viranomaisten ja jäsenvaltioiden viranomaisten velvollisuuksista ja menettelyistä. (9) Toimeenpanevan komitean päätöksellä SCH/Com-ex (98) 21[38] hyväksyttiin yhteisiä sääntöjä, jotka koskevat leimojen merkitsemistä kaikkien viisuminhakijoiden passiin keinona estää samaa hakijaa jättämästä samanaikaisesti tai peräkkäin useita hakemuksia. Tämä päätös on menettänyt merkityksensä asetuksen (EY) N:o 810/2009 voimaantulon jälkeen, sillä kyseisessä asetuksessa vahvistettiin uudet säännöt viisumien myöntämistä ja hakijan matkustusasiakirjojen leimaamista varten. (10) Toimeenpanevan komitean päätöksessä SCH/Com-ex (98) 37 def 2[39] säädettiin joukosta toimenpiteitä, joiden tarkoituksena oli luoda kokonaisvaltainen lähestymistapa laittoman maahanmuuton torjuntatoimien tehostamiseksi. Ne pantiin täytäntöön toimenpiteistä laittoman maahanmuuton torjumiseksi 27 päivänä lokakuuta 1998 tehdyllä keskusryhmän päätöksellä (SCH/C (98) 117). Nämä päätökset ovat menettäneet merkityksensä sen jälkeen, kun voimaan tulivat asetus (EY) N:o 377/2004[40], jossa vahvistettiin yhteinen kehys maahanmuuttoalan yhteyshenkilöiden lähettämiselle kolmansiin maihin, asetus (EY) N:o 562/2006, jossa säädettiin ulkorajoilla suoritettavaa rajavalvontaa koskevista yhteisistä toimenpiteistä, ja neuvoston päätös 2009/371/YOS[41], jossa Europolille annettiin muun muassa laittoman maahanmuuton torjuntaa koskevien tietojen vaihtoon liittyviä erityistehtäviä. (11) Toimeenpanevan komitean päätöksessä SCH/Com-ex (98) 59 rev[42] annettiin suuntaviivat asiakirjaneuvonantajien koordinoidusta käytöstä lento- ja laivaliikenteessä sekä jäsenvaltioiden konsulaattiedustustoissa tavoitteena tehostaa laittoman maahanmuuton torjuntaa. Tämä päätös on menettänyt merkityksensä asetuksen (EY) N:o 377/2004 voimaantulon jälkeen, sillä kyseisessä asetuksessa vahvistetaan uudet säännöt yhteyshenkilöiden lähettämiselle kolmansiin maihin. (12) Toimeenpanevan komitean päätöksellä SCH/Com-ex (99) 7 rev 2[43] hyväksyttiin suunnitelma jäsenvaltioiden yhteyshenkilöiden vastavuoroisesta lähettämisestä neuvomaan ja avustamaan ulkorajojen turvaamis- ja valvontatehtävissä. Tämä päätös on menettänyt merkityksensä asetuksen (EY) N:o 562/2006 ja asetuksen (EY) N:o 2007/2004 voimaantulon jälkeen, sillä kyseisillä asetuksilla otettiin käyttöön uusi oikeudellinen kehys ulkorajavalvontaa koskevalle jäsenvaltioiden yhteistyölle, joka käsittää myös yhteyshenkilöiden lähettämisen. (13) Neuvoston asetuksessa (EY) N:o 189/2008[44] vahvistettiin tiettyjä SIS II -testejä koskevat eritelmät, jotta voitaisiin osoittaa, että SIS II:n keskusjärjestelmä, viestintäinfrastruktuuri ja SIS II:n keskusjärjestelmän ja kansallisten järjestelmien (N.SIS II) viestien välitys toimivat SIS II -säädöksissä määriteltyjen teknisten ja toiminnallisten vaatimusten mukaisesti. Kyseisen asetuksen oikeusvaikutukset lakkasivat, kun SIS II -järjestelmä otettiin käyttöön 9 päivänä huhtikuuta 2013. (14) Oikeusvarmuuden ja selkeyden vuoksi kyseiset vanhentuneet päätökset ja kyseinen asetus olisi kumottava. (15) Koska tämän päätöksen tavoitetta, joka on tiettyjen vapauden, turvallisuuden ja oikeuden aluetta koskevien vanhentuneiden säädösten kumoaminen, ei voida saavuttaa jäsenvaltioiden toimin vaan ainoastaan unionin tasolla, tämä päätös on perussopimuksen 5 artiklassa vahvistetun toissijaisuusperiaatteen mukainen. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tämän tavoitteen saavuttamiseksi tarpeen. (16) Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 artiklan mukaisesti Tanska ei osallistu tämän päätöksen hyväksymiseen. (17) Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY[45] mukaisesti. Yhdistynyt kuningaskunta ei sen vuoksi osallistu tämän päätöksen hyväksymiseen. (18) Tällä päätöksellä kehitetään niitä Schengenin säännöstön määräyksiä, joihin Irlanti ei osallistu 28 päivänä helmikuuta 2002 tehdyn neuvoston päätöksen 2002/192/EY[46] mukaisesti. Irlanti ei sen vuoksi osallistu tämän päätöksen hyväksymiseen. (19) Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välillä viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa[47] ja jotka kuuluvat neuvoston päätöksen 1999/437/EY[48] 1 artiklassa tarkoitettuun alaan. (20) Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välillä Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa[49] ja jotka kuuluvat päätöksen 1999/437/EY 1 artiklassa, tarkasteltuna yhdessä neuvoston päätösten 2008/146/EY[50] ja 2008/149/YOS[51] 3 artiklan kanssa, tarkoitettuun alaan. (21) Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa[52] Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen sekä Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevaan sopimukseen siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli ja jotka kuuluvat päätöksen 1999/437/EY 1 artiklassa, tarkasteltuna yhdessä neuvoston päätösten 2011/349/EU[53] ja 2011/350/EU[54] 3 artiklan kanssa, tarkoitettuun alaan, OVAT HYVÄKSYNEET TÄMÄN PÄÄTÖKSEN: 1 artikla Vanhentuneiden säädösten kumoaminen Kumotaan toimeenpanevan komitean päätökset SCH/Com-ex (95) PV 1 rev, SCH/Com-ex (95) 21, SCH/Com-ex (96) 13 rev 1, SCH/Com-ex (97) 39 rev, SCH/Com-ex (98) 1 rev 2, SCH/Com-ex (98) 18 rev, SCH/Com-ex (98) 21, SCH/Com-ex (98) 37 def 2, SCH/Com-ex (98) 59 rev, SCH/Com-ex (99) 7 rev 2, keskusryhmän päätös SCH/C (98) 117 ja neuvoston asetus (EY) N:o 189/2008. 2 artikla Voimaantulo Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 321, 31.12.2003, s. 1. [2] COM(2014) 368 final, 18.6.2014. [3] Toimeenpanevan komitean päätös, tehty 28 päivänä huhtikuuta 1995, yhteisestä viisumipolitiikasta (SCH/Com-ex (95) PV 1 rev) (EYVL L 239, 22.9.2000, s. 175). [4] Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (viisumisäännöstö) (EUVL L 243, 15.9.2009, s. 1). [5] Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60). [6] Toimeenpanevan komitean päätös, tehty 20 päivänä joulukuuta 1995, Schengen-valtioiden ulkorajoilla mahdollisesti ilmeneviä vaikeuksia koskevien tilastotietojen ja yksittäisten tietojen vaihtamisesta (SCH/Com-ex (95) 21) (EYVL L 239, 22.9.2000, s. 176). [7] Neuvoston asetus (EY) N:o 2007/2004, annettu 26 päivänä lokakuuta 2004, Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta (EUVL L 349, 25.11.2004, s. 1). [8] Neuvoston päätös 2005/267/EY, tehty 16 päivänä maaliskuuta 2005, verkkoteknologiaan perustuvan suojatun tieto- ja koordinointiverkoston perustamisesta maahanmuuton hallinnasta vastaavia jäsenvaltioiden viranomaisia varten (EUVL L 83, 1.4.2005, s. 48). [9] Euroopan parlamentin ja neuvoston asetus (EU) N:o 1052/2013, annettu 22 päivänä lokakuuta 2013, Euroopan rajavalvontajärjestelmän (Eurosur) perustamisesta (EUVL L 295, 6.11.2013, s. 11). [10] Toimeenpanevan komitean päätös, tehty 27 päivänä kesäkuuta 1996, Schengen-viisumien myöntämisestä Schengenin yleissopimuksen 30 artiklan 1 kohdan a alakohdan mukaisesti (SCH/Com-ex (96) 13 rev 1) (EYVL L 239. 22.9.2000, s. 180). [11] Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (viisumisäännöstä) (EUVL L 243, 15.9.2009, s. 1). [12] Toimeenpanevan komitean päätös, tehty 15 päivänä joulukuuta 1997, Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevista pääperiaatteista (SCH/Com-ex (97) 39 rev) (EYVL L 239. 22.9.2000, s. 188). [13] Neuvoston asetus (EY) N:o 343/2003, annettu 18 päivänä helmikuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio (EUVL L 50, 25.2.2003, s. 1). [14] Komission asetus (EY) N:o 1560/2003, annettu 2 päivänä syyskuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, annetun neuvoston asetuksen (EY) N:o 343/2003 soveltamista koskevista säännöistä (EUVL L 222, 5.9.2003, s. 3). [15] Toimeenpanevan komitean päätös, tehty 21 päivänä huhtikuuta 1998, perustettavasta task force -ryhmästä (SCH/Com-ex (98) 1 rev 2) (EYVL L 239, 22.9.2000, s. 191). [16] Toimeenpanevan komitean päätös, tehty 23 päivänä kesäkuuta 1998, niitä kolmansia maita koskevista toimenpiteistä, jotka aiheuttavat ongelmia henkilöiden poistamisen Schengen-alueelta mahdollistavien asiakirjojen myöntämisessä (SCH/Com-ex (98) 18 rev) (EYVL L 239, 22.9.2000, s. 197). [17] Toimeenpanevan komitean päätös, tehty 23 päivänä kesäkuuta 1998, hakijoiden passin leimaamisesta viisumia haettaessa (SCH/Com-ex (98) 21) (EYVL L 239, 22.9.2000, s. 200). [18] Toimeenpanevan komitean päätös, tehty 27 päivänä lokakuuta 1998, laittoman maahanmuuton vastaisten toimenpiteiden soveltamisesta (SCH/Com-ex (98) 37 def 2) (EYVL L 239, 22.9.2000, s. 203). [19] Keskusryhmän päätös, tehty 27 päivänä lokakuuta 1998, toimenpiteistä laittoman maahanmuuton torjumiseksi. [20] Neuvoston asetus (EY) N:o 377/2004, annettu 19 päivänä helmikuuta 2004, maahanmuuttoalan yhteyshenkilöverkoston perustamisesta (EUVL L 64, 2.3.2004, s. 1). [21] Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37). [22] Toimeenpanevan komitean päätös, tehty 16 päivänä joulukuuta 1998, asiakirjaneuvonantajien koordinoidusta käytöstä (SCH/Com-ex (98) 59 rev) (EYVL L 239, 22.9.2000, s. 308). [23] Toimeenpanevan komitean päätös, tehty 28 päivänä huhtikuuta 1999, yhteyshenkilöistä (SCH/Com-ex (99) 7 rev 2) (EYVL L 239, 22.9.2000, s. 411). [24] Neuvoston asetus (EY) N:o 2007/2004, annettu 26 päivänä lokakuuta 2004, Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta (EUVL L 349, 25.11.2004, s. 1). [25] Neuvoston asetus (EY) N:o 189/2008, annettu 18 päivänä helmikuuta 2008, toisen sukupolven Schengenin tietojärjestelmän (SIS II) testeistä (EUVL L 57, 1.3.2008, s. 1). [26] Toimeenpanevan komitean päätös, tehty 28 päivänä huhtikuuta 1995, yhteisestä viisumipolitiikasta (SCH/Com-ex (95) PV 1 rev) (EYVL L 239, 22.9.2000, s. 175). [27] Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (viisumisäännöstö) (EUVL L 243, 15.9.2009, s. 1). [28] Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60). [29] Toimeenpanevan komitean päätös, tehty 20 päivänä joulukuuta 1995, Schengen-valtioiden ulkorajoilla mahdollisesti ilmeneviä vaikeuksia koskevien tilastotietojen ja yksittäisten tietojen vaihtamisesta (SCH/Com-ex (95) 21) (EYVL L 239, 22.9.2000, s. 176). [30] Neuvoston asetus (EY) N:o 2007/2004, annettu 26 päivänä lokakuuta 2004, Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta (EUVL L 349, 25.11.2004, s. 1). [31] Toimeenpanevan komitean päätös, tehty 27 päivänä kesäkuuta 1996, Schengen-viisumien myöntämisestä Schengenin yleissopimuksen 30 artiklan 1 kohdan a alakohdan mukaisesti (SCH/Com-ex (96) 13 rev 1) (EYVL L 239. 22.9.2000, s. 180). [32] Toimeenpanevan komitean päätös, tehty 15 päivänä joulukuuta 1997, Schengen-valtioiden välisten takaisinottosopimusten yhteydessä huomioon otettavia todisteita ja tunnusmerkkejä koskevista pääperiaatteista (SCH/Com-ex (97) 39 rev) (EYVL L 239. 22.9.2000, s. 188). [33] Neuvoston asetus (EY) N:o 343/2003, annettu 18 päivänä helmikuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio (EUVL L 50, 25.2.2003, s. 1). [34] Komission asetus (EY) N:o 1560/2003, annettu 2 päivänä syyskuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, annetun neuvoston asetuksen (EY) N:o 343/2003 soveltamista koskevista säännöistä (EUVL L 222, 5.9.2003, s. 3). [35] Toimeenpanevan komitean päätös, tehty 21 päivänä huhtikuuta 1998, perustettavasta task force -ryhmästä (SCH/Com-ex (98) 1 rev 2) (EYVL L 239, 22.9.2000, s. 191). [36] Euroopan parlamentin ja neuvoston asetus (EY) N:o 562/2006, annettu 15 päivänä maaliskuuta 2006, henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (EUVL L 105, 13.4.2006, s. 1). [37] Toimeenpanevan komitean päätös, tehty 23 päivänä kesäkuuta 1998, niitä kolmansia maita koskevista toimenpiteistä, jotka aiheuttavat ongelmia henkilöiden poistamisen Schengen-alueelta mahdollistavien asiakirjojen myöntämisessä (SCH/Com-ex (98) 18 rev) (EYVL L 239, 22.9.2000, s. 197). [38] Toimeenpanevan komitean päätös, tehty 23 päivänä kesäkuuta 1998, hakijoiden passin leimaamisesta viisumia haettaessa (SCH/Com-ex (98) 21) (EYVL L 239, 22.9.2000, s. 200). [39] Toimeenpanevan komitean päätös, tehty 27 päivänä lokakuuta 1998, laittoman maahanmuuton vastaisten toimenpiteiden soveltamisesta (SCH/Com-ex (98) 37 def 2) (EYVL L 239, 22.9.2000, s. 203). [40] Neuvoston asetus (EY) N:o 377/2004, annettu 19 päivänä helmikuuta 2004, maahanmuuttoalan yhteyshenkilöverkoston perustamisesta (EUVL L 64, 2.3.2004, s. 1). [41] Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37). [42] Toimeenpanevan komitean päätös, tehty 16 päivänä joulukuuta 1998, asiakirjaneuvonantajien koordinoidusta käytöstä (SCH/Com-ex (98) 59 rev) (EYVL L 239, 22.9.2000, s. 308). [43] Toimeenpanevan komitean päätös, tehty 28 päivänä huhtikuuta 1999, yhteyshenkilöistä (SCH/Com-ex (99) 7 rev 2) (EYVL L 239, 22.9.2000, s. 411). [44] Neuvoston asetus (EY) N:o 189/2008, annettu 18 päivänä helmikuuta 2008, toisen sukupolven Schengenin tietojärjestelmän (SIS II) testeistä (EUVL L 57, 1.3.2008, s. 1). [45] Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43). [46] Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20). [47] EYVL L 176, 10.7.1999, s. 36. [48] Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31). [49] EUVL L 53, 27.2.2008, s. 52. [50] Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1). [51] Neuvoston päätös, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan unionin puolesta (EUVL L 53, 27.2.2008, s. 50). [52] EUVL L 160, 18.6.2011, s. 21. [53] Neuvoston päätös 2011/349/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, erityisesti rikosasioita koskevan oikeudellisen yhteistyön ja poliisiyhteistyön osalta (EUVL L 160, 18.6.2011, s. 1). [54] Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).